Public procurement notice: Contract Notice
Published: 2020-10-16
Buyer: Styrelsen for Forsyningssikkerhed
Country: DK
Contract type: Services
Procedure: Open procedure
CPV classification: 60000000 | 60100000 | 60200000 | 60400000: Air transport services | 60600000
Submission deadline: 2020-11-12
Award criteria: The most economic tender

Technical requirements: Styrelsen for Forsyningssikkerhed udbyder hermed beredskabsaftale vedrørende nødtransport af kritiske forsyninger fra Asien til Danmark. Rammeaftalen har beredskabsmæssig karakter og vil blive anvendt i en eventuel krise, der medfører at de almindelige transportmuligheder på markedet er truet og kapaciteten er begrænset. Ordregivers oplysninger om forventet mængde på rammeaftalen er baseret på ordregivers bedste skøn, men er grundet rammeaftalens afhængighed af de sædvanlige forsyningskilder meget svær at forudse.
Styrelsen for Forsyningssikkerhed udbyder hermed beredskabsaftale vedrørende nødtransport af kritiske forsyninger fra Asien til Danmark.
Formålet med rammeaftalen er at sikre forsyningssikkerhed til Danmark i en eventuel krise, der medfører at de almindelige transportmuligheder på markedet er truet og kapaciteten er begrænset. Styrelsen for Forsyningssikkerhed vurderer hvorvidt der er tale om en krise, som betyder at der bliver behov for at aktivere rammeaftalen. Derudover er rammeaftalens formål at sikre at leveringen af de kritiske forsyninger i en eventuel krise bliver håndteret af én leverandør. Det skal give Styrelsen for Forsyningssikkerhed mulighed for kontrol og monitorering af det kritiske gods under hele transporten.
Indkøb af bl.a. medicin, testudstyr og værnemidler er under normale forhold decentraliseret i de danske regioner og kommuner. Såfremt leveringssituationen igen kommer i fare, der sker nedlukning af grænser, cancellering af normale rutefly, samt at behovet for fx værnemidler, vaccine eller andet stiger voldsomt, skal Styrelsen for Forsyningssikkerhed være i stand til at foretage en koordineret styring af opgaven omkring at sikre forsyningskæden til Danmark.
Ordregivers oplysninger om forventet mængde på rammeaftalen er baseret på ordregivers bedste skøn, men er grundet rammeaftalens afhængighed af de sædvanlige forsyningskilder meget svær at forudse.
Mulighed for forlængelse af rammeaftalen 3 gange á 12 måneder, således at rammeaftalen kan have en maksimal varighed af 4 år.
I feltet ”Finansielle nøgletal” skal tilbudsgiver angive soliditetsgrad for det seneste disponible regnskabsår. Tallene angives i DKK.
- Ved beregning af egenkapitalen lægges værdierne for de totale omsætningsaktiver og anlægsaktiver sammen. Derefter trækkes værdierne for de kortfristede og langfristede gældsforpligtelser (passiver) fra.
Tilbudsgiver skal angive referencer på sø- og/eller luftleverancer udført for kunder fra Kina til Europa, der er udført inden for de seneste tre (3) år med angivelse af hvorvidt leverancen er sket via sø eller luft. For den eller de leverancer, der er udført via luft skal det oplyses, hvor længe det anvendte luftfartselskab har eksisteret på tidspunktet for leveringen. For den eller de leverancer, der er udført via sø skal det oplyses, hvorvidt der er tale om fulde container læs fra Kina og/eller om der er udført buyers consolidation fra Kina.
Der skal minimum angives en (1) reference med udførelse af luftfragt (air chartrer cargo) mellem Kina og Europa. Derudover skal der som minimum angives en (1) reference med udførelse af søfragt med fulde container læs fra Kina samt en (1) reference med udførelse af søfragt, hvor der er udført buyers consolidation fra Kina. Det bemærkes, at der kan være tale om den samme søfragt reference, såfremt tilbudsgiver har udført begge transporter for samme kunde.
Det bemærkes, at tilbudsgiver og de enheder, som tilbudsgiver baserer sin økonomiske og finansielle formåen på, hæfter solidarisk for rammeaftalens gennemførelse.
Det bemærkes, at hvis opgaven tildeles en sammenslutning af virksomheder (f.eks. et konsortium), skal deltagerne påtage sig solidarisk hæftelse og udpege en fælles befuldmægtiget.
Tilbudsgiver skal være opmærksom på, at ordregiver stiller en række sociale og etiske krav vedrørende menneskerettigheder, herunder arbejdstagerrettigheder, miljø og anti-korruption. Disse krav fremgår af bilag til rammeaftalen.
Der er i rammeaftalen stillet krav iht. ILO-konventionen 94 om arbejdsklausuler i offentlige kontrakter og cirkulære nr. 9471 af 30. juni 2014.